TV7 JERUUSALEMMA UUDISED
Eetris on Jeruusalemma Uudised. Tere õhtust!
Jeruusalemmas Templimäel asuva al-Aqsa mošee imaami sõnul
kuulub Nutumüür üksnes islamifondile WAQF ja selle halduse alla.
Imaam kordas samas kontekstis tuttavat fraasi,
mille järgi kogu Templimägi on üksnes islamiajaloo osa.
See on osa maailma moslemeile kuuluvast valitsusalast
ega või iialgi mingil juhul kuuluda mitte-islamistlikule valitsusele.
"See on meie omand ja me ei loobu kunagi ühestki selle millimeetrist."
Sama kinnitas umbes nädala eest
ka president Abbasi usuasjade nõunik Mahmoud Habash.
Samas kontekstis süüdistasid mõlemad islamijuhid Iisraeli
katsetes veenda maailma, nagu oleksid kogu Jeruusalemm
ning sinna kuuluvad Templimägi ja Nutumüür ainult juudi pärandi osa.
USA presidendi algatused
taaskäivitada Iisraeli-palestiinlaste aastaid soikus olnud rahukõnelused
said palestiinlaste poolelt uue ootamatu pöörde.
Palestiinlaste omavalitsuse esimees Abbas teatas üllatuslikult,
et loobub nõudmistest peatada Iisraeli asundustegevus
rahukõneluste takistusena.
Samas intervjuus USA telekanalile Bloomberg rääkis Abbas ka plaanist
vähendada erinevate Iisraeli-kriitiliste eelnõude toomist
ÜRO eri allorganitesse.
Viimaste aastate jooksul on esitatud sadu resolutsioonikavandeid,
kus on nõutud Iisraeli hukkamõistmist mh sõjakuritegudes,
inimõigusrikkumistes, asunduste ehitamises, veekasutuses
ja apartheidis ehk rassilises diskrimineerimises.
Üllatav hoiakumuutus johtus sellest,
et president Trump jätkas saatkonna kolimise seaduse
täidesaatmise edasilükkamist poole aasta võrra,
rääkis Abbasi usaldusisik Mohammed Mustafa.
Ta ei osanud siiski öelda,
mille poolest erines see otsus varasemast 43 korrast,
kui USA eelmised presidendid möödunud 22 aasta jooksul
oma ametiaegadel sama käigu tegid.
Väikest Qatari emiraati Pärsia lahe Araabia poolsaarel
on tabanud üllatuslikult teiste araabiamaade boikotid.
Saudi Araabia, Bahrain, AÜE ja Egiptus
katkestasid Qatariga diplomaatilised suhted.
Samas anti Qatari diplomaatidele nendes riikides
48 tundi aega maalt lahkumiseks.
Boikott puudutab nii maa-, mere- kui õhutransporti
ning eelnimetatud riigid ei luba Qataril oma õhuruumi kasutada.
Põhjuseks tuuakse Qatari suhteid Iraaniga
ja tema jätkuv toetus erinevatele terrorirühmitustele,
sh Hamasile.
Kuigi samu rühmitusi toetab ka Iraan,
on selline väljaheitmine GCCst
ehk Pärsia Lahe Koostöönõukogu juhatusest pretsedenditu.
President Trumpi visiit Saudi Araabias
ja kohtumised paljude araabiamaade juhtidega
paistavad sellistki vilja kandvat.
Qataris baseerub ka meediahiid al-Jazeera,
keda kahtlustatakse al-Qaeda sõnumite vahendamises.
Sanktsioonide jõustamise ja uute kehtestamise vältimiseks
teatas Qatar kohe,
et saadab riigist välja kõik Hamasi ja Moslemivennaskonna juhid.
Iisraeli laevastik saab Saksamaalt uusi sõjalaevu.
Need on mõeldud kaitsma
just mandrilava tohutute ressursside majanduslikku hõlvamist.
Samas loovad nad turvatsooni, takistamaks Hezbollah'
ning sama ideoloogiat ja sihte esindavate rühmituste katseid
gaasi- ja naftapuurtorne rünnata.
Laevad varustatakse uusima tehnikaga,
sh Iisraeli õhutõrjesüsteemiga Barak-8.
Selle radarid suudavad ära tunda lähenevaid rakette
ja tulistada need alla palju varem kui varasemad õhutõrjesüsteemid.
Põhjapiir, Liibanon ja eriti Hezbollah on endiselt meie prioriteetide tipus,
ütles Iisraeli armee esiametnik
peastaabiülem kindralleitnant Gadi Eizenkot.
"Hoolimata sellest,
et nad on kaotanud rohkesti võitlejaid Süüria valitsuse kaitsel,
on neil endiselt oluline hulk rakette meie vastu suunatud.
Suudame siiski vastata kõigile sõjalistele väljakutsetele,"
ütles kindral lõpetuseks.
ÜRO allorgani UNRWA teatel,
kelle esmane ülesanne on hoolitseda palestiina põgenike eest,
leiti kahe ÜRO rahastatud ja juhitud kooli alt Hamasi tunnelid.
UNRWA teatel on vastuvõetamatu,
et Hamas kaevab tunneleid nende koolide alla
ja kasutab lapsi kilbina raketi- ja pommirünnakute vastu.
Varem peetud sõdade kestel on Iisrael korduvalt teatanud,
et Hamas kasutab koole, mošeesid, lasteaedu ja haiglaid
oma lahingutegevuse varjuks.
Nii ütles Gaza asjade eest vastutav kindralmajor Yoav Mordechai.
"Hamas on see, kes hävitab Gazat, mitte Iisrael.
See peaks olema selge araablastele ja ongi,
kuid lääneriigid ei taha seda mõista."
Hamas on eitanud aga kõike
ja süüdistab Iisraeli sõjakuritegude varjamises
ning maailma vihavaenu õhutamises Hamasi vastu.
Iisrael on palunud ÜRO Julgeolekunõukogul asja uurida.
Iisraelis resideeruv Taani suursaadik Jesper Vahr teatas,
et tema riik on lõpetanud majandusabi
palestiinlaste valitsusvälistele ühendustele.
Seda seetõttu,
et ühendused ülistavad eri kombel terroriste ja nende tegusid.
Nõuame toetusraha tagasi, ütles suursaadik Vahr.
"Me ei saa aktsepteerida sellist terrorismile õhutavat
ja seda idealiseerivat tegevust."
Seisukoht sündis, kui Taani sai teada,
et palestiinlaste koolides ripuvad
naisterrorist Dalal al-Mughrabi pildid.
Tema tegusid ülistatakse Allahile meelepärastena
ja samas õpetatakse lapsi samasugust tegevust taotlema.
Dalal al-Mughrabi kuulus PLO Fatah parteisse
ja osales 1978. a terrorirünnakus
Tel Avivist Haifasse viival maanteel.
Pommirünnakus hukkus 38 iisraellast, sh 13 last,
vigastatuid oli üle 70.
Dalal al-Mughrabi hukkus koos teiste ründajatega ka ise,
kuid tänu oma teole sai temast palestiinlaste seas kangelanna.
Teine Skandinaavia riik Norra
otsustas nädal varem lõpetada abi ühele palestiinlaste naisühendusele
sama Dalal al-Mughrabiga seotud ülistamise tõttu.
See on tänaseks kõik. Palvetage linnale rahu!
Kohtumiseni nädala pärast!
Tõlge: Monika Jaaguri
Hea vaataja! Kui oled kogenud, et saatesari on sind puudutanud
ja soovid, et see jätkuks,
võid helistada TV7 Eesti telefonil 900 1777 (kõne hind 7 euri)
või teha ülekande ekraanil nähtavate kanalite kaudu.
Lisa kindlasti makse saaja nimi ja viitenumber.
On hea meeles pidada, et Jumal õnnistab neid,
kes toetavad ja õnnistavad Iisraeli ka sel moel.